**LĪGUMS Nr. 2018/000**

**par studējošo prakses nodrošināšanu**

Rīgā, 2017. gada 4. septembrī

Latvijas Universitāte, reģ. Nr.3341000218, Raiņa bulv.19, Rīga, LV-1586, Datorikas fakultātes dekāna Gunta Arnicāna personā (turpmāk – LU), no vienas puses, un *uzņēmums*, reģ. Nr. *nr.*, *adrese*, tās *amats vārds uzvārds* personā (turpmāk – Iestāde), no otras puses, un *vārds uzvārds* (turpmāk – Students), no trešās puses, kopā sauktas Puses, vienojas par sekojošo.

**1. Līguma priekšmets**

Prakses vietas nodrošināšana un prakses organizēšana (pirmā līmeņa profesionālās augstākās izglītības studiju programmas „Programmēšana un datortīklu administrēšana”) Studentam.

**2. LU apņemas**

2.1. Pamatojoties uz studiju programmas („Programmēšana un datortīklu administrēšana”) prasībām, nosūtīt Studentu praksē no 29.01.2018. līdz 18.05.2018.

2.2. Iepazīstināt Iestādi ar prakses nolikumu, prakses mērķiem, uzdevumiem un saturu pirms Studenta nosūtīšanas praksē.

2.3. Nodrošināt Studentam nepieciešamo iepriekšējo sagatavotību un iepazīstināt ar viņa pienākumiem un tiesībām prakses laikā.

2.4. Nodrošināt Studentam prakses vadītāju – LU pārstāvi, kas veic prakses uzraudzību. (Studiju programmas „Programmēšana un datortīklu administrēšana” praksi uzraudzīt LU ir uzdevusi Datorikas fakultātes profesoram Mārim Vītiņam (mob. tālr. 29287349, e-pasts maris.vitins@lu.lv)).

2.5. Uzturēt regulārus kontaktus ar prakses vadītāju Iestādē un risināt problēmsituācijas ar Iestādes administrāciju.

**3. Iestāde apņemas**

3.1. Nodrošināt Studentam praktizēšanās iespējas atbilstoši prakses nolikumam (Programmētāja profesijas standarts (standarta nr. 2.43., profesijas nosaukums – programmētājs, profesijas kods – 2512 05)), kā arī darba drošības, ugunsdrošības un sanitāri higiēniskajām normām atbilstošus darba apstākļus.

3.2. Nodrošināt Studentam prakses vadītāju ar praktiskā darba pieredzi.

3.3. Nodrošināt Studenta instruēšanu par iekšējās kārtības, darba drošības noteikumiem Iestādē un uzraudzīt to ievērošanu.

3.4. Nodrošināt Studentam pieeju Iestādes rīcībā esošajai informācijai, kas nepieciešama prakses uzdevumu veikšanai.

3.5. Nekavējoties ziņot LU, ja Students noteiktajā termiņā nav ieradies Iestādē, pārkāpis Iestādes iekšējās kārtības vai darba drošības noteikumus vai nepilda prakses vadītāja vai Iestādes administrācijas rīkojumus.

3.6. Prakses nobeigumā sniegt LU Studenta prakses vērtējumu un prakses vadītāja atsauksmi.

**4. Students apņemas**

4.1. Ievērot Iestādes iekšējās kārtības noteikumus, darba aizsardzības, drošības tehnikas un higiēnas prasības, saudzīgi apieties ar Iestādes mantu.

4.2. Pildīt prakses vadītāju un Iestādes administrācijas rīkojumus.

4.3. Neizpaust Studenta rīcībā nonākušo konfidenciālo informāciju, ko par tādu ir atzinusi Iestāde.

4.4. Izpildīt prakses nolikumā noteiktos uzdevumus un iesniegt noteiktajā termiņā LU prakses atskaiti.

**5. Līguma termiņš, tā grozīšanas un laušanas kārtība**

5.1. Līgums stājas spēkā no tā parakstīšanas brīža un ir spēkā līdz prakses beigām (2.1.p).

5.2. Jebkura no Pusēm var lauzt šo Līgumu, iepriekš par to rakstiski brīdinot pārējās Puses.

5.3. Šo Līgumu var grozīt, papildināt vai lauzt ar Pušu rakstisku vienošanos, kas kļūst par šī Līguma neatņemamu sastāvdaļu.

**6. Noslēguma noteikumi**

6.1. Jautājumus par prakses finansiālo nodrošinājumu līgumslēdzējas Puses risina, pamatojoties uz savstarpēju papildu vienošanos.

6.2. Katra no Pusēm ir atbildīga par šī Līguma saistību izpildi un Latvijas Republikas likumos noteiktajā kārtībā kompensē zaudējumus, ko radījusi kādai no Pusēm, neizpildot Līgumā paredzētās saistības.

6.3. Visus strīdus par līgumsaistībām Puses risina sarunās. Ja Puses nespēj vienoties, strīdi tiek risināti Latvijas Republikas likumos noteiktajā kārtībā.

6.4. Līgums sastādīts trijos eksemplāros un pa vienam glabājas pie katras Puses.

**7. Pušu paraksti:**

LU vārdā: G. Arnicāns

Iestādes vārdā: *v. uzvārds*

Students: *v. uzvārds*